Mɛni Wiemɔ Ni Ji, “Akɛ Hiŋmɛi Ato Hiŋmɛi Najiaŋ” Lɛ Tsɔɔ?\nKANEMƆ YƐ Afrikaans Albania Amharic Arabic Arabic (Lebanon) Armenia Azerbaijani Baoule Bashkir Batak (Toba) Bengali Bislama Blɔfo Bulgaria Catalan Cebuano Chavacano Chichewa Chinese (Shanghainese) Chinese (Sichuanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Croatia Czech Denmark Dutch Efik Estonia Ewe Faroese Fiji Finland Fon French Ga Georgia Germany Gujarat Gun Haitian Creole Hausa Hebri Hela Hiligaynon Hindi Hindi (Roman) Hungary Iban Ibanag Iceland Igbo Iloko Indonesia Isoko Italia Italia Mumuii Awiemɔ Japan Kamba Kannada Kikaonde Kiluba Kinyarwanda Kirghiz Kiribati Kirundi Korea Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lingala Lithuania Low German Luganda Luo Luvale Malagasy Malay Malayalam Malta Mam Mambwe-Lungu Maya Mongolia Moore Myanmar Ndebele (Zimbabwe) Ndonga Nepali Norway Nzema Oromo Ossetia Pangasinan Papiamento (Curaçao) Persia Poland Portugal (Portugal) Portuguese (Brazil) Punjabi Quechua (Cuzco) Quichua (Imbabura) Rarotongan Romania Russia Samoa Sango Sepedi Serbia (Roma) Serbian (Cyrillic) Setswana Seychelles Creole Shona Sinhala Slovak Slovenia Solomon Islands Pidgin Spania Sunda Swahili Swahili (Congo) Swati Sweden Tagalog Telugu Tetun Dili Thailand Tigrinya Tojolabal Tsonga Turkey Twi Tzotzil Uighur (Cyrillic) Ukrain Umbundu Urdu Urhobo Uruund Uzbek Uzbek (Roman) Valencian Venda Vietnam Waray-Waray Welsh Xhosa Yoruba Zapotec (Isthmus) Zapotec (Quiatoni) Zulu\nMla ni ji, “akɛ hiŋmɛi ato hiŋmɛi najiaŋ” lɛ fata Nyɔŋmɔ mla ni Mose kɛhã blema Israel ni Yesu tsɛ yisɛɛ yɛ e-Gɔŋ nɔ Shiɛmɔ lɛ mli lɛ he. (Mateo 5:38, King James Version; 2 Mose 21:24, 25; 5 Mose 19:21) Etsɔɔ akɛ, kɛ́ mɔ ko fee efɔŋ ni abaagbala etoi lɛ, esa akɛ efee nɔ ni sa efɔŋfeemɔ lɛ. *\nAkɛ mla nɛɛ tsuɔ nii be ni mɔ ko eje gbɛ eye mɔ ko awui. Mose Mla lɛ wie yɛ mɔ ni jeɔ gbɛ efeɔ efɔŋ lɛ he akɛ: “Aku wu kɛto wu ni eku najiaŋ, akɛ hiŋmɛi ato hiŋmɛi najiaŋ, nyanyɔŋ yɛ nyanyɔŋ najiaŋ, nɔ pilamɔ ni epila mɔ lɛ, apila lɛ eko pɛpɛɛpɛ kɛtse.”—3 Mose 24:20.\nMɛɛ yiŋtoo hewɔ mla lɛ kɛɛ “akɛ hiŋmɛi ato hiŋmɛi najiaŋ” lɛ?\nAni aakpa Kristofoi gbɛ akɛ amɛye mla ni ji, “akɛ hiŋmɛi ato hiŋmɛi najiaŋ” lɛ nɔ?\nSusumɔ ni ejaaa ni mɛi hiɛ yɛ mla ni ji, “akɛ hiŋmɛi ato hiŋmɛi najiaŋ” lɛ he\nYesu jaje susumɔ ko ni ejaaa\nMla ni ji, “akɛ hiŋmɛi ato hiŋmɛi najiaŋ” lɛ” etsɔɔɔ akɛ, kɛ́ mɔ ko fee wɔ efɔŋ lɛ, wɔfee mɔ lɛ eko kɛto najiaŋ. Moŋ lɛ eyeɔ ebuaa kojolɔi ni kwɛɔ sane lɛ ni amɛkɛ toigbalamɔ ni sa ahã, koni akagbala mɔ lɛ toi fe nine loo ana mli ahã lɛ tsɔ.\nAgbɛnɛ hu, mla lɛ hãa mɛi sheɔ gbeyei akɛ amɛbaaje gbɛ amɛye mɛi krokomɛi awui loo amɛtsɔ ŋaa fɔŋ yɛ mɛi ahe. Mla lɛ kɛɛ akɛ, “mɛi ni eshwɛ [mɛi ni naa ni aakojo mɛi yɛ Nyɔŋmɔ mla lɛ naa] lɛ baanu ni amɛbaashe gbeyei, ni amɛfeŋ nɔ fɔŋ ko ni tamɔ nakai yɛ nyɛteŋ dɔŋŋ.”—5 Mose 19:20.\nDabi, Kristofoi bɛ mla nɛɛ shishi. Efata Mose Mla ni Yesu afɔleshaa gbele lɛ fo mli lɛ he.​—Romabii 10:4.\nEyɛ mli akɛ mla nɛɛ eba naagbee moŋ, shi ehãa wɔnaa bɔ ni Nyɔŋmɔ susuɔ nii ahe ehãa. Akɛ nɔkwɛmɔnɔ lɛ, ehãa wɔnaa akɛ Nyɔŋmɔ sumɔɔ jalɛsaneyeli. (Lala 89:14) Agbɛnɛ hu, ehãa wɔnaa akɛ, Nyɔŋmɔ gbalaaa efɔŋfeelɔi atoi kɛkɛ, moŋ lɛ, ‘etsɔseɔ amɛ bɔ ni sa.’—Yeremia 30:11.\nSusumɔ ni ejaaa: Mla ni ji, “akɛ hiŋmɛi ato hiŋmɛi najiaŋ” lɛ naa wa tsɔ.\nAnɔkwa sane: Mla lɛ wooo mɛi hewalɛ ni amɛgbala mɛi atoi fe nine. Moŋ lɛ, kɛ́ akɛ mla nɛɛ baatsu nii jogbaŋŋ lɛ, etsɔɔ akɛ dani kojolɔi ni sa lɛ baagbala mɔ ko toi lɛ, klɛŋklɛŋ lɛ, amɛkwɛɔ nɔ hewɔ ni mɔ lɛ fee efɔŋ lɛ, kɛ agbɛnɛ hu, kɛ́ eje gbɛ loo ejeee gbɛ, dani amɛgbalaa etoi. (2 Mose 21:28-30; 4 Mose 35:22-25) No hewɔ lɛ, akɛ mla ni ji “akɛ hiŋmɛi ato hiŋmɛi najiaŋ” lɛ tsu nii koni mɛi akagbala mɛi atoi fe nine.\nSusumɔ ni ejaaa: Mla ni ji “akɛ hiŋmɛi ato hiŋmɛi najiaŋ” lɛ tsɔɔ akɛ, esa akɛ mɛi ni ayeɔ amɛ awui lɛ atɔ amɛhe owele be fɛɛ be.\nAnɔkwa sane: Mose Mla lɛ kɛɛ akɛ: “Kaatɔ owele, ni kaabɛ omaŋbii lɛ ateŋ mɔ ko owo omli.” (3 Mose 19:18) Mla lɛ wooo mɛi hewalɛ ni amɛtɔ owele, moŋ lɛ, ewoɔ mɛi hewalɛ ni amɛkɛ amɛhiɛ afɔ̃ Nyɔŋmɔ kɛ mlai ni ekɛhã ni akɛjaje nibii ni ejaaa lɛ anɔ.—5 Mose 32:35.\nYesu le akɛ bɔ ni mɛi komɛi tsɔɔ mla ni ji, “akɛ hiŋmɛi ato hiŋmɛi najiaŋ” lɛ shishi lɛ ejaaa. Ejaje amɛ be ni ewie akɛ: “Nyɛnu akɛ akɛɛ akɛ: ‘Akɛ hiŋmɛi ato hiŋmɛi najiaŋ, ni akɛ nyanyɔŋ ato nyanyɔŋ najiaŋ.’ Shi mi lɛ, miikɛɛ nyɛ akɛ: Nyɛkatea shi nyɛwoa efɔŋfeelɔ, shi mɔ fɛɛ mɔ ni baagba oninejurɔ toiŋ lɛ, tsɔ ekroko lɛ hu ohã lɛ.”—Mateo 5:38, 39.\nKadimɔ Yesu wiemɔ ni ji, “nyɛnu akɛ akɛɛ akɛ.” Ekã shi faŋŋ akɛ, no mli lɛ eewie Yudafoi jamɔŋ hiɛnyiɛlɔi ni tsɔɔ mɛi koni amɛtɔ owele lɛ ahe. Biblia he nilelɔ kpanaa Adam Clarke wie akɛ: “Etamɔ nɔ ni bɔ ni Yudafoi lɛ tsɔɔ mla nɛɛ [akɛ hiŋmɛi ato hiŋmɛi najiaŋ] . . shishi lɛ hãa mɛi nuɔ he akɛ efɔŋ fɛɛ efɔŋ ni mɔ ko baafee amɛ lɛ, esa akɛ amɛtɔ he owele bɔ ni fe nɔ ni afee amɛ lɛ po.” Akɛni nakai jamɔŋ hiɛnyiɛlɔi lɛ wo mɛi hewalɛ ni amɛtɔ amɛhe owele hewɔ lɛ, amɛhã mɛi ná jwɛŋmɔ ni ejaaa yɛ nɔ hewɔ ni awo Mla nɛɛ he lɛ he.—Marko 7:13.\nNɔ ni tamɔɔɔ nakai lɛ, Yesu tsɔɔ akɛ suɔmɔ ji yiŋtoo titri hewɔ ni Nyɔŋmɔ kɛ Mla lɛ hã. Ewie akɛ: “‘Suɔmɔ Yehowa, o-Nyɔŋmɔ lɛ . . .’ Enɛ ji klɛŋklɛŋ kitã, kɛ nɔ ni he hiaa fe fɛɛ lɛ. Nɔ ni ji enyɔ lɛ tamɔ no, ni no ji: ‘Suɔmɔ onyɛmi gbɔmɔ tamɔ bo diɛŋtsɛ ohe.’ Kitãi enyɔ nɛɛ nɔ Mla muu lɛ fɛɛ kɛ Gbalɔi lɛ tsotsoro.” (Mateo 22:37-40) Yesu tsɔɔ akɛ suɔmɔ ji nɔ ni baakadi enɔkwa sɛɛnyiɛlɔi lɛ shi jeee oweletɔɔ.—Yohane 13:34, 35.\n^ kk. 1 Bei komɛi lɛ, atsɛɔ mla nɛɛ yɛ Latin mli akɛ, lex talionis, eyɛ blema maji komɛi hu amlai amli.\nHemɔkɛyeli Kɛ Jamɔ Biblia Lɛ Sanebimɔi Ni Biblia Lɛ Ehã Hetoo\nAni Mla ni Nyɔŋmɔ Kɛhã Israel lɛ Ja ni Ehi?\nShishitoo mlai ejwɛ titrii komɛi ye ebua Israel kojolɔi lɛ.\nMɛni Biblia Lɛ Kɛɔ Yɛ Jalɛsaneyeli He?\nAni Nyɔŋmɔ kɛ mɛi komɛi yeɔ jogbaŋŋ fe mɛi krokomɛi? Ani ajɔɔ mɛi komɛi ni alomɔ mɛi krokomɛi?\nKɛmaje Mɔ Ko Kɛmaje Mɔ Ko Mɛni Wiemɔ Ni Ji, “Akɛ Hiŋmɛi Ato Hiŋmɛi Najiaŋ” Lɛ Tsɔɔ?\nijwbq sane 149